laion/Wikipedia-Exotic huggingface dataset:
רביולי

רביולי (באיטלקית: Ravioli) הוא שמם של של כיסוני פסטה איטלקיים עם מליות שונות. המלית יכולה להיות מבוססת על בשר (בקר, חזיר, עוף או תערובת שלהם), דגים, פירות ים, חלמונים, גבינה או תערובת גבינות. מליות אטלקיות מסורתיות אחרות כוללות בין היתר ריקוטה מעורבת עם גבינה מגוררת וירקות כמו תרד, סלק עשויות להיות מבוססות על רסק בדרגות שונות (קרי, רסק גס עד מחית) של תפוחי אדמה, פטריות, דלעת, ערמונים או ארטישוק. המליות העיקריות הן גבינה, בטטה, תרד ופטריות. להלן מספר דוגמאות למלית: דלעת חמאה ומרווה תרד, גבינת עזים וצנוברים קלויים מוקפץ פטריות מעורבות עם שמן כמהין פלפלים אדומים קלויים וגבינת פרמזן ארוגולה, גבינת עזים ופיסטוקים סלק צלוי או מוקפץ עם גבינת עזים וגרידת לימון הרביולי בצורתו יכול להיות בצורה מלבנית, משולשת, חצי סהר או עגול. רביולי מוגש לעיתים ברוטב עגבניות. מליות עדינות לרוב יוגשו עם רטבים עדינים יותר, כגון כאלה המבוססים על עלי מרווה המטוגנים בחמאה, ולעיתים רוטב פסטו. הרביולי מוגש כמנה עיקרית בסעודת יום הווטרנים בארצות הברית. המילה "רביולי" מזכירה את הפועל riavvolgere באיטלקית (שפירושו "לעטוף"); המילה עשויה להיות גם קשורה למילה האיטלקית rava (לפת). EASY HOMEMADE RAVIOLI, theendlessmeal.com ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
דומיצינו ארקאנג'לי

דומיצינו ארקאנג'לי (באיטלקית: Domiziano Arcangeli;‏ 10 ביוני 1966, ונציה – 13 ביולי 2020, בוורלי הילס) היה שחקן, מפיק, ותסריטאי איטלקי שעבר לארצות הברית. הוא ידע בעיקר בסרטים בעלי תקציב נמוך במיוחד סרטי ניצול. בסך הכל הוא היה שותף ליצירת כ-150 סרטים וסדרות טלוויזיה. דומיצינו ארקאנג'לי נולד בוונציה והחל את הקריירה שלו כדוגמן. ארקאנג'לי התגלה על ידי הצלם הלמוט ניוטון בוונציה ב-1979, ולאחר כמה צילומים עם ניוטון עצמו הוא הפך לדוגמן מבוקש בינלאומי. בשנות ה-80 הוא התחיל להופיע בסרטים. בשנת 1987 הוא שיחק בסרט "אינטרוויסטה" של פדריקו פליני. בשנים 1988–1991 הוא היה נשוי לרפאלה בראצ'י שזכתה בתואר "מיס איטליה" בשנת 1983. בתחילת המאה ה-21 הוא עבר לארצות הברית והחל לשחק בסרטי הוליווד. בשנת 2009 ארקאנג'לי הקים את חברת ההפקה Empire Films והפיק במסגרתה מספר סרטים. בשנת 2013 הוא שיחק והפיק את סדרת הטלוויזיה The Bathroom Diaries. בשנת 2016 דומיצינו ארקאנג'לי זכה בפרס "השחקן הטוב ביותר" ב-United International Film Festival. דומיציאנו ארקאנג'לי נפטר בשנת 2020 בבברלי הילס. 1988: "Pomeriggio Caldo" 1989: " Francesco" 1991: "Paprika" 2002–2003: "ChromiumBlue.com" 2009: House of Flesh Mannequins (שחקן ומפיק) 2009: Samurai Avenger: The Blind Wolf 2010: Orgy of Blood (שחקן ומפיק) 2010: Virus X (שחקן ומפיק) 2011: My Name Is A by Anonymous 2012: Scary or Die 2012: The Ghostmaker (שחקן ומפיק) 2012: Scenes from a Gay Marriage (שחקן ומפיק) 2013: The Brides of Sodom (שחקן ומפיק) 2013: Ambushed 2014: "The Human Race" 2016: "Travel Well, Kamikaze" מדיה וקבצים בנושא דומיצינו ארקאנג'לי בוויקישיתוף דומיצינו ארקאנג'לי, במסד הנתונים הקולנועיים IMDb (באנגלית) דומיצינו ארקאנג'לי, באתר Rotten Tomatoes (באנגלית)
ספריגינה

ספריגינה (שם מדעי: Spriggina) הוא סוג של בעל חיים קדום מאוד שחי בסוף תקופת האדיקר שבסוף עידן העל פרקמבריון לפני 555 מיליון שנה. בסוג זה היה רק מין אחד: Spriggina floundersi שתואר בשנת 1958. אורכו של בעל החיים היה 3 עד 5 סנטימטרים וצורתו הייתה כצורת מלבן. בעל החיים היה מקוטע ללא מקטעים מתמזגים כאשר חלק מהמקטעים היו לפעמים מעוקלים . גופו של בעל חיים זה היה משוריין. שני הקטעים הראשונים יצרו ראש. הקטע הקדמי היה בעל צורה של פרסה עם זוג של שקעים שכנראה היו עיניו של היצור. חלקו התחתון של בעל החיים היה מכוסה בשתי שורות של לוחות ואילו שורה אחת כיסתה את חלקו העליון של היצור. הקטעים הקדמיים שלו התמזגו ליצרית ראש. בחלק מהמאובנים עשוי להיות פה. הסימטריה של בעל חיים זה אינה סימטריה דו-צדדית אלא סימטריית השתקפות החלקה (אנ'). לא ידוע ממה ניזון יצור זה אך כנראה שהוא היה טורף. הסוג נקרא על שמו של רג'ינלד קלוד ספריג (אנ') שגילה את המאובנים בגבעות אידיאקרה שבאוסטרליה הדרומית. שם המין floundersi הוא על שם החוקר האוסטרלי בן פלונדרס (אנ'). המאובנים של יצור זה התגלו רק בגבעות אדיקרה (אנ') שבאוסטרליה הדרומית. בעבר המאובנים של בעל החיים תוארכו ללפני 1.6 מיליארד שנים אך הסתבר שזו הייתה טעות . כמו רבים מבעלי החיים של הביוטה של האדיקר (אנ') הקשר של בעל חיים זה שקבוצות מודרניות של בעלי חיים אינו ידוע אך הוא דומה מאוד לתולעת החיה Tomopteris אך אינו קרוב עליה . כמה חוקרים ראו בו קרוב לקבוצה הנכחדת Rangeomorph. וחוקרים אחרים ראו בו כשייך למערכה המודרנית פרוקי-רגליים וכאב קדמון של הטרילוביטים. הדמיון של בעל חיים זה לטרילוביטים עשוי להצביע על קשר הדוק ביניהם למרות שהדמיון של בעל החיים לטרילוביטים יכול להיות דוגמה לאבולוציה מתכנסת . מדיה וקבצים בנושא ספריגינה בוויקישיתוף ספריגינה, באתר GBIF (באנגלית) McCall (2006). "The Vendian (Ediacaran) in the geological record: Enigmas in geology's prelude to the Cambrian explosion". Earth-Science Reviews. 77 (1–3): 1–229. Bibcode:2006ESRv...77....1M. doi:10.1016/j.earscirev.2005.08.004. https://www.ncbi.nlm.nih.gov/pmc/articles/PMC2683128 Donovan, S. K.; Lewis, D. N. (2001). "Fossils explained 35: The Ediacaran biota". Geology Today. 17 (3): 115–120. doi:10.1046/j.0266-6979.2001.00285.x. Morris, S. Conway (1993). "The fossil record and the early evolution of the Metazoa" (PDF). Nature. 361 (6409): 219. Bibcode:1993Natur.361..219M. doi:10.1038/361219a0. S2CID 86276440. Archived from the original (PDF) on 2016-08-04. Retrieved 2016-10-11.
אלמיידה

האם התכוונתם ל... אנדרה אלמיידה – כדורגלן פורטוגלי ג'ון אלמיידה – וירולוגית סקוטית הוגו אלמיידה – כדורגלן פורטוגלי ז'ואאו אלמיידה – רוכב אופניים פורטוגלי טוני אלמיידה – דמות בסדרת הטלוויזיה האמריקאית 24 מנואל דה אלמיידה – מיסיונר פורטוגלי מתיאס אלמיידה – כדורגלן ארגנטינאי פרנסיסקו דה אלמיידה – חייל וחוקר ארצות פורטוגלי
קלווין רמזי

קלווין ויליאם רמזי (באנגלית: Calvin William Ramsay; נולד ב-31 ביולי 2003) הוא כדורגלן סקוטי המשחק בעמדת המגן הימני בליברפול ובנבחרת סקוטלנד. רמזי נולד באברדין, וגדל במחלקת הנוער של קבוצת הכדורגל המקומית. במרץ 2020 ערך את הופעת הבכורה שלו בקבוצה הבוגרת, במשחק הליגה הסקוטית נגד דנדי יונייטד. ביולי 2021 ערך את הופעת הבכורה שלו במסגרת אירופית, כששיחק בניצחון קבוצתו 5–1 על BK האקן השוודית במסגרת מוקדמות הקונפרנס ליג, ואף בישל את השער הראשון במשחק. בתום עונת 2021/2022 זכה בתואר "השחקן הסקוטי הצעיר" של העונה. ב-19 ביוני 2022 חתם בליברפול תמורת 4.2 מיליון אירו. בנובמבר 2022 זומן לראשונה לסגל נבחרת סקוטלנד הבוגרת. הוא ערך את הופעת הבכורה שלו במדיה במשחק הידידות מול טורקיה. ליברפול מגן הקהילה: 2022 קלווין רמזי, ברשת החברתית אקס (טוויטר) קלווין רמזי, ברשת החברתית אינסטגרם קלווין רמזי, באתר Transfermarkt קלווין רמזי, באתר Soccerway קלווין רמזי, באתר WorldFootball.net קלווין רמזי, באתר FootballDatabase.eu Calvin Ramsay's future looks bright as he celebrates Young Player prize, SFWA (באנגלית אמריקאית) "Liverpool sign Aberdeen defender Ramsay for £4.2m". BBC Sport (באנגלית בריטית). נבדק ב-2022-06-19.
מופסה

מופסה (או מופאסה, באנגלית: Mufasa) הוא אריה בדיוני המופיע בשלושת סרטי "מלך האריות". מופסה הוא בנם של אהאדי (Ahadi) ואורו (Uru), בן זוגה של סאראבי (Sarabi), אביו של סימבה ואחיו של סקאר. מופסה מתגורר בצוק התקווה ומולך על ארץ התקווה. אחיו של מופסה, סקאר, רצח אותו בתחילת הסרט, ומאז רציחתו מופיעה רוחו של מופסה במקום מופסה בסרטים. תפקידו של מופסה במלך האריות הוא דמות חכמה ואובייקטיבית, אשר משמשת דוגמה לדמויות האחרות. בסרט "מלך האריות" הראשון, מופסה הוא אריה בוגר, בעל פרווה זהובה ורעמה אדומה. כפי שנראה בסרט, מופסה הוא מלך חכם ואמיץ, המקבל כבוד רב משאר החיות. בתחילת הסרט, מופסה מולך על צוק התקווה. כאשר סימבה מעט מתבגר, מופסה אומר לבנו כי יום הוא ימלוך על צוק התקווה, כאשר מלכות מופסה תסתיים. בנוסף לכך, מופסה מלמד את בנו להיות אחראי, ומסביר כי כל היצורים החיים שייכים לגלגל החיים. כאשר זאזו, יועצו הראשי של מופסה מביא למופסה חדשות על המולה באזור הצבועים, מופסה אוסר על סימבה ללכת לאזור הצבועים. למעלה: סצנת הלחימה בה סקאר מאיים להפיל את סימבה הבוגר מהצוק; למטה: סצנת השיא בסרט בה סקאר מאיים ומפיל את מופסה אל תוך עמק מלא גנו. שיטת הלחימה של סקאר בה הוא נועץ את ציפורניו בידי יריביו ואז מפיל אותם היא מוטיב חוזר בסרט.אחיו הקנאי של מופסה, סקאר, מנסה להנהיג את הצבועים לבצע המולה, שמטרתה היא שמופסה וסימבה יהרגו בה. מופסה מציל את סימבה מההמולה, אך נרצח על ידי סקאר בניסיונו לברוח ממנה. סימבה חווה רגשות אשמה במותו של אביו ובורח ליערות. לקראת סופו של הסרט, מסביר רפיקי המנדריל לסימבה כי מופסה תמיד יהיה בלבו. אחרי הסברו של רפיקי, רוחו של מופסה מופיעה בשמיים ואומרת לסימבה "זכור מי אתה. אתה המלך האמיתי". בסרטי ההמשך, תפקידו של מופסה הוא קטן והוא נחשב לדמות סמלית בהם. בתחילת סרט ההמשך, "מלך האריות 2", מופסה מופיע כאשר קיארה, בתם של סימבה ונלה מוצגת לעיני תושבי הסוואנה. במהלך הסרט, נראה סימבה מודאג מה יחשוב אביו על שיטת מלכותו. במהלך הסרט, רפיקי המנדריל נראה מדבר עם מופסה שרוצה שקובו, בנם של סקאר וזירה, יהיה בעלה של קיארה, בתם של סימבה ונלה. בנוסף לכך, בסוף הסרט השני מופסה אומר לסימבה: "עבודה יפה בני, אני מאוד גאה בך!". בסרט "מלך האריות 3", מופסה מופיע לזמן קצר, כאשר מתרחשת ילדותו של סימבה. בנוסף לכך מופסה וסימבה מופיעים בפלאשבקים של המשחק Kingdom Hearts II. כמו כן מופסה מופיע בסדרת הטלוויזיה "משפחת סימפסון" בפרק "סיבוב ספרינגפילד" יחד עם דמות מסדרת סרטי "מלחמת הכוכבים", דארת' ויידר. בנוסף לכך, מופסה הופיע בסדרת ההנפשה של דיסני, "בית העכבר". ב-2022 פורסם כי ב-2024 צפוי לצאת לאקרנים סרט לייב-אקשן בשם מופאסה: מלך האריות שיעסוק בתקופת מלכותו של מופסה טרם אירועי כס התקווה ובאירועים שסללו את דרכו לשלטון. מדיה וקבצים בנושא מופסה בוויקישיתוף
ג'וש דויג

ג'וש דויג (באנגלית: Josh Doig; נולד ב־18 במאי 2002) הוא כדורגלן סקוטי המשחק בעמדת המגן השמאלי בססואולו. דויג נולד באדינבורו וגדל במחלקת הנוער של הארטס המקומית. בקיץ 2019 חתם על חוזה עם יריבתה העירונית, היברניאן. בפברואר 2020 האריך את חוזהו עד ליוני 2023, והושאל עד לתום העונה לקווינס פארק מהליגה הסקוטית השנייה. באוגוסט 2020 ערך את הופעתו הראשונה בקבוצה הבוגרת של היברניאן, בניצחון קבוצתו 2–1 על קילמרנוק. ב-20 בפברואר 2021 כבש את שער הבכורה שלו בליגה, בניצחון קבוצתו 2–0 על המילטון אקדמיקל. בתום עונת 2020/2021 האריך דויג את חוזהו עד ליוני 2025, וזכה בתואר "השחקן הסקוטי הצעיר" של העונה בליגה. ביולי 2022 חתם בהלאס ורונה. הוא כבש שער בכורה בקבוצה ב-4 בספטמבר בניצחון 2–1 על סמפדוריה. בינואר 2024 חתם בססואולו תמורת 6 מיליון אירו. ג'וש דויג, ברשת החברתית אקס (טוויטר) ג'וש דויג, ברשת החברתית אינסטגרם ג'וש דויג, באתר Transfermarkt ג'וש דויג, באתר Soccerway ג'וש דויג, באתר WorldFootball.net ג'וש דויג, באתר FootballDatabase.eu Matty Yates: Striker joins Hibs from Rangers as Josh Doig and Innes Murray pen loan deals, www.edinburghnews.scotsman.com (באנגלית) Hibs: Jack Ross hails summer signings and praises Josh Doig performance after opening-day win, www.edinburghnews.scotsman.com (באנגלית) Hibs verdict: Teenage kicks as Josh Doig has day to remember against Hamilton, www.edinburghnews.scotsman.com (באנגלית) Hibernian tie down left-back Josh Doig on long-term deal, STV News, ‏2021-02-26 (באנגלית בריטית) Josh Doig rewarded with new long-term contract, Hibernian FC (באנגלית אמריקאית) Scott McDermott, Josh Doig of Hibs wins Scottish Football Writers' Young Player of the Year, Daily Record, ‏2021-05-09 (באנגלית)
לואיס פרגוסון

לואיס פרגוסון (באנגלית: Lewis Ferguson; נולד ב-24 באוגוסט 1999) הוא כדורגלן סקוטי המשחק בעמדת הקשר בבולוניה. פרגוסון גדל במחלקות הנוער של גלאזגו ריינג'רס והמילטון אקדמיקל. ב-20 בינואר 2018 ערך את הופעת הבכורה בקבוצת הבוגרים של המילטון אקדמיקל, ובתום העונה עבר לאברדין. ב-26 ביולי 2018 ערך את הופעתו הראשונה במדי אברדין, בתיקו 1–1 עם ברנלי במסגרת הסיבוב השני של מוקדמות הליגה האירופית. במשחק הגומלין כבש את שער הבכורה שלו, אך קבוצתו הודחה בהארכה בתום צמד המשחקים. ב-28 באוקטובר 2018 כבש את השער היחיד בחצי גמר גביע הליגה הסקוטית, שהעלה את קבוצתו לגמר על חשבון קבוצת נעוריו, גלאזגו ריינג'רס. בגמר הפסידה קבוצתו 0–1 לסלטיק. עד סוף 2018 כבש עבור קבוצתו עוד שני שערי ניצחון בליגה, כשאחד מהם בבעיטה חופשית. בפברואר 2019 האריך את חוזהו עד ליוני 2024. במאי 2019 היה מועמד לפרס "הכדורגלן הצעיר של השנה בליגה הסקוטית", בו זכה לבסוף ראיין קנט. בתום עונת 2019/2020 זכה בתואר "השחקן הסקוטי הצעיר" של העונה בליגה. את עונת 2020/2021 סיים כמלך השערים של המועדון, עם עשרה שערים ב-41 משחקים. גם בעונת 2021/2022 היה מלך השערים של המועדון, עם 16 שערים ב-43 משחקים. פרגוסון שיחק בנבחרות הנוער השונות של סקוטלנד. באוגוסט 2021 זומן לראשונה לנבחרת הבוגרת, וב-1 בספטמבר 2021 ערך את הופעת הבכורה שלו בנבחרת, כשהחליף את בילי גילמור בהפסד 0–2 לדנמרק. לואיס פרגוסון, באתר Transfermarkt לואיס פרגוסון, באתר Soccerway לואיס פרגוסון, באתר WorldFootball.net לואיס פרגוסון, באתר National Football Teams לואיס פרגוסון, באתר FootballDatabase.eu Print of Soccer - Rangers - Youth Player Under 11s Team Group - Murray Park, Rangers FC Photo Prints (באנגלית) "Ferguson leaves Accies for Aberdeen". BBC Sport (באנגלית בריטית). נבדק ב-2022-06-07. "Burnley edge out Aberdeen in extra time". BBC Sport (באנגלית בריטית). נבדק ב-2022-06-07. No Scottish League Cup final for Gerrard as Ferguson sends Aberdeen through, the Guardian, ‏2018-10-28 (באנגלית) Kilmarnock 1-2 Aberdeen: Lewis Ferguson the hero again as Dons come from behind, www.scotsman.com (באנגלית) "Ferguson signs Aberdeen extension". BBC Sport (באנגלית בריטית). נבדק ב-2022-06-07. "Who will be crowned Scotland's player of the year?". BBC Sport (באנגלית בריטית). נבדק ב-2022-06-07. Lewis is young player of the year, SFWA (באנגלית אמריקאית) "Aberdeen's Ferguson asks to leave club". BBC Sport (באנגלית בריטית). נבדק ב-2022-06-07. Lewis Ferguson | Football Stats | Aberdeen | Season 2021/2022 | Soccer Base, www.soccerbase.com International call up for Lewis Ferguson, Hamilton Academical Website, ‏2017-08-26 (באנגלית בריטית) "Clark, Kelly & Ferguson in Scotland pool". BBC Sport (באנגלית בריטית). נבדק ב-2022-06-07.
המוזיאון הגרמני (מינכן)

המוזיאון הגרמני (בגרמנית: Deutsches Museum) הוא מוזיאון מדע השוכן בלב העיר מינכן שבגרמניה. מוזיאון זה הוא אחד המוזיאונים הגדולים בעולם בנושאי מדע וטכנולוגיה. מוצגים בו כ-28,000 מוצגים בחמישים תחומים של מדע וטכנולוגיה. המוזיאון, הנמצא ברובע לודוויגספורשטאדט-איזרפורשטאדט על אי בנהר האיזר, הוא אחד מאטרקציות התיירות המרכזיות של מינכן, מדי שנה מבקרים בו כ-1.7 מיליון איש. למוזיאון שני סניפים נוספים האחד בסמוך לעיר והשני בבון. יוזם המוזיאון, הרוח החיה בהקמתו ומנהלו הראשון היה המהנדס אוסקר פון מילר. ביוזמת פון מילר התקיימה ב-5 במאי 1903 פגישה של קבוצת אנשי מדע ותעשייה בולטים, ביניהם הפיזיקאי וילהלם רנטגן והממציא רודולף דיזל. כבר בפגישה הזו נתרמו 250,000 מרק לצורך הקמת המוזיאון והוקמה ועדה מכינה לקידום התוכנית. ביוני 1903 לודוויג השלישי, מלך בוואריה הפך לפטרון של המוזיאון. באותו זמן עיריית מינכן תרמה את האי בנהר לצורך הקמת מבנה הקבע של המוזיאון. ההחלטה הרשמית להקים את המוזיאון התקבלה ב-28 ביוני בפגישת איגוד המהנדסים הגרמני. ב-12 בנובמבר 1906 נפתחה תצוגה זמנית במבנה של המוזיאון הבווארי הלאומי, זאת בנוכחות הקיסר הגרמני. למחרת הונחה אבן הפינה למבנה הקבע של המוזיאון. המוזיאון במבנה הקבע שלו נפתח רק ב-1925. תצוגת המכרות במרתף הבניין נחשבת לאחת האטרקציות המרכזיות של המוזיאון רפליקה של מערת אלטאמירה מטוטלת פוקו עולם הילדים פלנטריום תעופה וחלל טכנולוגיית הדפוס מחשבים כלי נגינה זכוכית אסטרונומיה מעבדת DNA טכנולוגיות אנרגיה נפט וגז מיפוי וגאודזיה גשרים כימיה מדיה וקבצים בנושא המוזיאון הגרמני בוויקישיתוף אתר האינטרנט הרשמי של המוזיאון הגרמני (בשפות מרובות) המוזיאון הגרמני, ברשת החברתית פייסבוק המוזיאון הגרמני, ברשת החברתית אקס (טוויטר) המוזיאון הגרמני, ברשת החברתית אינסטגרם המוזיאון הגרמני, סרטונים בערוץ היוטיוב המוזיאון הגרמני, באתר אנציקלופדיה בריטניקה (באנגלית) אתר הבית של המוזיאון (באנגלית) ערך זה הוא קצרמר בנושא מוזיאונים ובנושא גרמניה. אתם מוזמנים לתרום לוויקיפדיה ולהרחיב אותו.
זאב נוימן

זאב נוימן (3 ביולי 1938 – פברואר 2023) היה פרופסור בפקולטה לניהול באוניברסיטת תל אביב, שכיהן כנשיא הראשון של המסלול האקדמי המכללה למנהל. זאב נוימן נולד וגדל בתל אביב. למד בבית הספר היסודי אחד העם ובתיכון עירוני א'. את שירותו הצבאי עשה בגדוד 890 של חטיבת הצנחנים. הוא היה בוגר תואר ראשון בכלכלה ובסטטיסטיקה מהאוניברסיטה העברית בירושלים ותואר שני ושלישי במערכות מידע מאוניברסיטת קליפורניה בלוס אנג'לס. בשנת 1968 הצטרף נוימן כחבר סגל בפקולטה לניהול באוניברסיטת תל אביב, והיה מראשוני וממקימי תחום מערכות מידע באקדמיה בישראל. בשנת 1969 מונה לראש החוג לחשבונאות, ובשנת 1974 מונה דיקן הפקולטה לניהול. בשנת 1985 מונה לכהונה נוספת כדיקן. במקביל, כיהן כחבר סגל באוניברסיטת קלרמונט בארצות הברית, ואף כיהן שם כדיקאן בית הספר למדעי המידע. בשנת 2006, פרש מאונברסיטת תל אביב ונבחר לנשיא הראשון של המסלול האקדמי החדש של המכללה למנהל, תפקיד אותו מילא במשך שמונה שנים. נוימן נפטר בפברואר 2023. הותיר אחריו אישה, פנינה, ששימשה כמנהלת האדמיניסטרטיבית של רשות ההוראה והלמידה במכללה למינהל, וארבעה ילדים. התגורר בתל אביב. פרופסור נוימן כתב במהלך השנים עשרות ספרים שונים על היבטים שונים של ניהול מערכות מידע. בין הספרים שכתב: נוימן זאב, בורוביץ ישראל, מחשבים ומערכות מידע, תל אביב: צ'ריקובר, 1976 בורוביץ ישראל, נוימן זאב, מלמד משה, מערכות מידע ממוחשבות, תל אביב: צ'ריקובר, 1984 אחיטוב ניב, נוימן זאב, צבירן משה, מערכות מידע בניהול, תל אביב: דיונון, 1996 נוימן זאב, צבירן משה, מערכות מידע הלכה למעשה, תל אביב: דיונון, 2001 נוימן זאב, תחרות באמצעות טכנולוגיות מידע, רעננה: האוניברסיטה הפתוחה, 2004 Neumann, Zeev, & Ahituv Niv., Principles of Information Systems for Manegement. Dubuque, Iowa: W.C. Brown Co, 1982 זאב נוימן - נשיא המסלול האקדמי אות הוקרה מלשכת מנתחי מערכות מידע הוענק לפרופסור זאב נוימן
חיים שונשול

רבי חיים שונשול המכונה מורינו (? - ה' בתמוז התר"יט) היה רב ודרשן באזמיר וביוזיל חיסאר ומחבר ספר שמחה לאיש. נולד באזמיר שבטורקיה לשרה ולרבי שבתי, בנו של רבי נסים חיים שינשול מיוזיל חיסאר. נישא לביתו של רבי יצחק איסטורגו. ונשא את דרשותיו באזמיר ובעיר יוזיל חיסאר. למד תורה מרבי נסים חיים מודעי, אותו הוא מכנה ”ובזה פירש עטרת ראשי מורי ורבי חיים עד העולם...” (שמחה לאיש, דף מג ע"א) ושאלה ממנו אל רבו מופיעה בספר מימר חיים. כמו כן למד מרבי דוד אמאדו, רבי חייא פונטרימולי וגם מפי רבי מרדכי נחום מורינו. החבי"ף כותב עליו: האי צורבא מרבנן, חכמה ותושיה, מדוכה ביסורים, קשים ומרים, נהנה מיגיעו ושונא מתנות, דורש טוב דברי חכמים כדרבנות, ומחדש בטובו פריו יתן בעתו, אמירה נעימה, השולח אמרתו, מעלת החכם השלם והכולל עצום ורב הנפטר בקצרות שנים כמהר"ר חיים שונשול המ' מורינו ז"ל... — הסכמה לספר שמחה לאיש סבל מייסורים ונפטר בה' בתמוז ה'תרי"ט (7 ביולי 1859). שמחה לאיש (אזמיר תר"ך; בהוצאת דפוס ן' ציון בנימין רודיטי) - דרושים לספר תורה, למתן תורה, לשבת תשובה, לצדקה ולשבת הלבשת עניים, לשבת זכור, לשבת הגדול, לנישואין והספדים: לסבו, לדודתו, לאמו ועוד. בסוף הספר נדפסו מעט ליקוטים מאת הרב המחבר על הש"ס, והתנ"ך. נדפס בהסכמת רבי חיים פאלאג'י. הספר נדפס לאחר מותו, והובא לדפוס על ידי רבי רפאל חייא פונטרימולי. שם הספר מכיל את ראשי התיבות (בהיפוך אותיות) של הרב המחבר: מאתי הצעיר חיים שונשול (שמחה) ישמח לב אני שבתי (לאיש). ש' וואנונו, אנציקלופדיה לחכמי טורקיה, עמוד 266 חכם חיים שונשול, באתר "החכם היומי" שמחה לאיש, באתר היברובוקס שמחה לאיש, במאגר הספרים הסרוקים של הספרייה הלאומית (קריאת הספר בתצוגה מלאה באתר "גוגל ספרים" ) נפטר בשנת התקצ"ט ונספד על ידי רבי חיים (שמחה לאיש דרוש י"ט) ראה שמחה לאיש, תחילת דרוש ד' (למתן תורה) מימר חיים, או"ח סימן י' שמחה לאיש, דף פז עמוד א שמחה לאיש דף מא עמוד ב דרוש א' דרושים ב' - ה' דרושים ו' - ט' דרושים י' - י"א דרושים י"ב - י"ד דרושים ט"ו - ט"ז דרושים טו"ב - ח"י דרוש י"ט דרוש ך' דרוש כ"א ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
הד מיינר

הד מיינר (נולד ב-1986) הוא מעצב אופנה ישראלי, המציג בקביעות בשבוע האופנה בפריז וחתן פרס קרל לגרפרד של תאגיד LVMH. הד מיינר גדל בעמוקה. אמו היא ציירת ואביו הוא מסגר. אחיו של היוצר עטר מיינר. בגיל 16 נחשף לראשונה לעולם האופנה ועסק כמתלמד בעבודות עור, תכשיטים ותפירה ידנית. בגיל 22 התקבל למחלקה לאופנה וצורפות בבצלאל וסיים בהצטיינות בשנת 2012. הוא המשיך ללימודים ב-Institut Français de la Mode (אנ') בפריז. לאחר מכן הקים את המותג שנושא את שמו בסטודיו בתל אביב. בשנת 2015 נבחר מיינר, יחד עם עוד שבעה מעצבים, להשתתף במחזור הראשון של חממת מפעל הפיס לאופנה, ובשנת 2016 היה מיינר אחד מחמשת מעצבי האופנה הישראלים שהשתתפו בסדרת הדוקו "סיפורי בדים", ששודרה ביס דוקו. בשנת 2017 היה למעצב הישראלי הראשון שנבחר להציג באופן קבוע בשבוע האופנה של פריז. מיינר זכה בשנת 2019 בפרס קרל לגרפלד מטעם תאגיד האופנה LVMH. היה נשוי לזמרת ריף כהן. השניים התגרשו ב-2019. בגדיו של מיינר, המעצב לגברים, מאופיינים בגזרות יוניסקס רחבות בהשראת מדי צבא ובגדים חסידיים ובשילוב פריטים מחוייטים. על פי מגזין האופנה ווג, עיצוביו של מיינר הם "בהשפעת חייטות יהודית אורתודוקסית מסורתית, והוא משלב בקולקציות בהשראת הצבא שלו רוח נצחית מלאה ברוחניות". ערוץ היוטיוב של הד מיינר, יוטיוב חלקים ריקים בציור, באתר הארץ, 3 ביוני 2011 בגזרתה: ראיון זוגי עם ריף כהן והד מיינר, מגזין את איתי יעקב, "אני לא חי חיי יוקרה. את התהילה אני דווקא אוהב", באתר ynet, 14 במרץ 2024 כתבה על הד מיינר ב-Women's Wear Daily (אנ') הד מיינר המעצב הישראלי שכדאי לעקוב אחריו, ראיון בלה מונד מורן, אופנה: בראש של הד מיינר, באתר כלכליסט, 17 בינואר 2018 שירה פור, הד מיינר זכה בפרס השופטים בתחרות תאגיד האופנה LVMH, באתר הארץ, 4 בספטמבר 2019 עיצוב אופנה, באתר מפעל הפיס, ‏2015 איתי יעקב, סיפורי בגדים: שבוע של סרטים וסדרות תעודה על עולם האופנה, באתר Xnet‏, 17 בנובמבר 2016 רות פרל-בהריר, האם זה המעצב הישראלי הכי חשוב מאז אלבר אלבז?, באתר טיים אאוט, ‏2018-01-03 איתי יעקב, הד מיינר הישראלי זכה בפרס על שם קרל לגרפלד בתחרות של LVMH, באתר Xnet‏, 5 בספטמבר 2019 חמישה מעצבים שכדאי לצפות בהם מקרוב העונה, באתר Vogue France, ‏2019-09-11 (בצרפתית)
ולרי סולוביי

ולרי דמיטריביץ' סולוביי (ברוסית: Валерий Дмитриевич Соловей; נולד ב-19 באוגוסט 1960) הוא היסטוריון רוסי, אנליסט פוליטי, פובליציסט ואיש ציבור. דוקטור למדעי ההיסטוריה. מ-2007 עד 2019 - פרופסור וראש המחלקה לפרסום ויחסי ציבור במכון הממלכתי ליחסים בינלאומיים של מוסקבה. סולוביי נולד ב-19 באוגוסט 1960 בעיר שצ'סטיה, מחוז לוהנסק, במשפחה של מהנדסי חשמל. את ילדותו בילה במערב אוקראינה בעיר בורשטין שבמחוז איבנו-פרנקיבסק. כנער התגורר בקובה עם הוריו. בשנת 1983 סיים את לימודיו בפקולטה להיסטוריה של אוניברסיטת מוסקבה. מ-1983 עד 1993 היה סטודנט לתואר שני ועובד במכון להיסטוריה של ברית המועצות של האקדמיה למדעים של ברית המועצות (כיום המכון להיסטוריה רוסית של האקדמיה הרוסית למדעים). במאי-ספטמבר 1995 סיים התמחות בבית הספר לכלכלה ולמדע המדינה של לונדון. ב-29 בנובמבר 2017 סולוביי נכנס למטה הקמפיין של ראש מפלגת הצמיחה, בוריס טיטוב, שם פיקח על האידאולוגיה. הוא היה איש סודו של טיטוב וייצג אותו בדיונים לפני הבחירות. בתקשורת סולוביי, מבקר בקביעות את הממשל הפדרלי הנוכחי ואת הנשיא ולדימיר פוטין באופן אישי. מדיה וקבצים בנושא ולרי סולוביי בוויקישיתוף ולרי סולוביי, ברשת החברתית פייסבוק ולרי סולוביי, ברשת החברתית אקס (טוויטר) ולרי סולוביי, ביישום טלגרם ולרי סולוביי, ברשת החברתית אינסטגרם ולרי סולוביי, ברשת החברתית VK ולרי סולוביי, סרטונים בערוץ היוטיוב https://biographe.ru/znamenitosti/valeriy-solovey/
טום מור

טום מור (באנגלית: Tom Moore‏; 16 במאי 1918 – 16 באפריל 2017) היה חבר בית הנבחרים של טקסס מטעם המפלגה הדמוקרטית בין השנים 1967–1973. מור התפרסם בשל מתיחת אחד באפריל שערך בניסיון להעביר ביקורת על תהליך החקיקה במדינה ועל כך שמחוקקים לא טורחים לקרוא ולברר פרטים על החוק. ב-1 באפריל 1971 הגיש מור הצעת חוק המשבחת את אלברט דה-סלבו, הידוע כחונק מבוסטון שתקף מינית ורצח 13 נשים בשנות ה-60 באזור בוסטון. הצעת החוק דיברה על תרומתו של דה-סלבו למדינה, המסירות בה ביצע את עבודתו וכיצד עודד אנשים לדאוג לעתידם. הצעת החוק ציינה שמדינת מסצ'וסטס הכירה רשמית בעבודתו שכללה שימוש בטכניקות לא קונבנציונליות של בקרת אוכלוסין ופסיכולוגיה מעשית. לאחר שהצעת החוק אושרה פה אחד, משך אותה מור משולחן הדיונים ויידע את יתר המחוקקים על תוכנה. The Ayes of Texas, Snopes.com
מיני די.וי

מיני די.וי הוא סרט קולנוע תיעודי-להט"בי ישראלי משנת 2022. הסרט הוקרן בבכורה בתחרות הישראלית בפסטיבל דוקאביב 2022. בנוסף הוא יצא בהפצה מצומצמת ברשת בתי הקולנוע לב, והוקרן בבכורה ב-8 ביוני 2022 בתל אביב, וכן שודר בכאן 11 ב-11 ביוני 2022, כחלק מרצועת כאן דוקו. הסרט, הקרוי על שם פורמט הווידאו שהיה נפוץ בסוף שנות ה-90 (DV), צולל אל סיפורי ההתבגרות המינית של ארבעה להט"בים כפי שמשתקפים בצפייה בקלטות וידאו שצילמו בילדותם: שאולי מלמד, במאי בן 29 מתל אביב, ממיר את קלטות הווידאו שצילם בילדותו ובהן סרטים שביים עם חבריו לכיתה, ויוצא לחפש מבוגרים להט"בים אחרים שתיעדו את עצמם בילדות. הסרט מתעד את סיפוריהם של טום אוריה גרשון, טרנסג'נדר שגדל בעיר החרדית צפת, ותיעד את מסעו בעקבות גילוי זהותו המגדרית; של בתי עזרי שנולדה לעולים חדשים מאיראן ותיעדה את קשריה האינטימיים עם חברותיה; של רומיה בן ארי שמצאה את מקומה בדראג במקביל ליציאתה מהארון של אמה; ושל הבמאי עצמו, שחקר דרך המצלמה את מיניותו בצל מותו של אביו. הארבעה צופים מחדש בקלטות האישיות שלהם ונאלצים להתמודד עם החוויות והאנשים שעיצבו את חייהם. הסרט הופק בתמיכת כאן - תאגיד השידור הישראלי, הקרן החדשה לקולנוע וטלוויזיה, מפעל הפיס ומשרד התרבות והספורט - המועצה הישראלית לקולנוע. "מיני די.וי", במסד הנתונים הקולנועיים IMDb (באנגלית) "מיני די.וי", באתר כאן 11 שגיאות פרמטריות בתבנית:יוטיוב 'סוג: הסרט' אינו ערך חוקי "מיני די.וי", הסרט באתר יוטיוב "מיני די.וי", באתר קולנוע לב "מיני די.וי", באתר דוקאביב זוהר אורבך, ‏"מיני די וי": סרט שמלמד כמה אומץ צריך כדי לצאת מהארון, באתר ‏מאקו‏, 26 במאי 2022 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מיני די.וי".
מעגלים (פירושונים)

האם התכוונתם ל... מעגלים – יישוב קהילתי דתי בנגב מעגלים (תנועה) – תנועה חינוכית ישראלית מרכז מעגלים – מרכז לשיקום עברייני מין